מרדכי קלעי

הרב מרדכי (בכור) קלעי (נפטר בט"ו בכסלו ה'ת"ז; 1647) היה פוסק וראש ישיבה בשאלוניקי.

 ביוגרפיה 
נולד לרבי שלמה קלעי בשנת ה'שט"ו בערך בשאלוניקי. למד אצל רבי אהרון אבן חסון, רבי אהרן ששון ורבי יצחק פרנקו. כיהן כראש ישיבת ק"ק (פורטוגאל) יחייא. מתלמידיו נמנים רבי דניאל אישטרושה שתפס את מקומו כראש הישיבה, רבי יהודה בנבנישתי, רבי שלמה הכהן, רבי חיים רומאנו, רבי יוסף פרץ שהיה רבה של לאריסה, רבי יוסף צרפתי, רבה של סידרוקאפסי, רבי אברהם בן חנניה הרופא, רבי אברהם די בוטון, רבי משה יהודה עבאס, רבי יהודה עוזיאל הראשון ועוד.

כתב חיבורים רבים, ביניהם פסקים ודרושים, שנשרפו ברובם בשנת ה'שפ"ה. עסק רבות בצרכי ציבור, עד שירך אברהם (שאלוניקי תקל"ה) דף סז עמוד ב', ביניהם פדיון שבויים, השיא יתומות, ודאג לצדקה לעניי עירו והעוברים ושביםהרב דוד קונפורטי, קורא הדורות, דף מה עמוד ב'. התכתב עם גדולי דורו, וביניהם רבי אהרן לפפאבני אהרן, סימן א, ו-ל', המהרש"ךשו"ת מהרש"ך, חלק ב' סימן ע"א, מהרח"ששו"ת מהרח"ש אה"ע סימן לא, המהרי"טשו"ת מהרי"ט חלק ב' סימן ס ועוד.

סבל מייסורים קשים - בתו, וכל משפחתה בה חתנו ובן אחותו, רבי מצליח לוזייו ובתם, מתו במגפה שפרצה בסלוניקישו"ת מהרש"ך, חלק ב', דף ק"מ עמוד א. אשתו ובתו של הרב קלעי נפטרו בחייו, ותלמידו, רבי משה יהודה עבאס שלח לו מכתב ובו שיר תנחומים על מות אשתומ' ולנשטין, משה יהודה עבאס, מלילה א', מנצ'סטר תש"ד, עמודים 65-67. אחיו היה רבי ברוך קלעי, מחבר ספר מקור ברוך.

נפטר בט"ו בכסלו ה'ת"ז (1647), וביקש להיקבר לצד רבו, רבי יצחק פרנקו. על מצבתו נחקק:

 לקריאה נוספת 
 הרב דוד קונפורטי, קורא הדורות, דף מה עמוד ב'.
 עמנואל, יצחק שמואל, מצבות שאלוניקי, חלק א, מצבה 682.
 עמנואל, יצחק שמואל, גדולי שאלוניקי לדורותם, עמוד רצג.

 הערות שוליים 

קטגוריה:ראשוני האחרונים
קטגוריה:סלוניקי: רבנים
קטגוריה:האימפריה העות'מאנית: רבנים
קטגוריה:ראשי ישיבה
קטגוריה:נפטרים ב-1647